stanford-oval/wikipedia huggingface dataset:
Jukka Lampela
Elämä ja ura

Lampela syntyi maatalon poikana Kittilän Molkojärven Kylävaarassa Rauni ja Olavi Lampelan perheeseen. Hän kertoo saaneensa kipinän harmonikansoittoon television välityksellä nähtyään Aaro Kurkelan soittoa Lauantaitanssit -TV-ohjelmassa. Hän aloitti soittamisen itse 10-vuotiaana. Aluksi Lampela soitti kaksi vuotta korvakuulolta, mutta alkoi sen jälkeen soittaa nuoteista. Hän opiskeli muun muassa kansalaisopistossa sekä Lapin musiikkiopistossa Seppo Leinon johdolla. Hän osallistui myös useille harmonikansoittokursseille, joilla hän sai opastusta myös Veikko Ahvenaiselta, Aarre Lievoselta sekä Matti Rantaselta.
Lampela osallistui 1980-luvun alussa ahkerasti erilaisiin musiikkikilpailuihin ja saavutti niissä palkintosijoja. Hän esiintyi myös Rovaniemen kaupunginteatterin Tangosäveltäjä-produktiossa vuonna 1985 soittaen Unto Monosen tangoja. Vuonna 1986 Lampela voitti Kultainen Harmonikka -kilpailun kappaleilla Metsälinna ja Illan hämärtyessä. Kilpailun jälkeen hän liittyi 21-vuotiaana Souvarit -tanssiorkesteriin, jossa hän toimi harmonikansoittajana, kosketinsoittajana, sekä laulajana. Lampelan ensimmäinen soololevy laulajana julkaistiin huhtikuussa 2008.
Lampela harrastaa vapaa-aikanaan eränkäyntiä, metsästystä ja kalastusta.
Saavutukset

Viljo Vesterinen -kilpailun voittaja 1985
Kultainen harmonikka -kilpailun voittaja 1986
Levytykset

Vapaa kulkemaan (TatsiaCD 151, 18. huhtikuuta 2008)
Sun luo (The DigiLabel, 6. huhtikuuta 2010)
Hymyä ja hyvää tuulta (Magnum Music, 2013)
Sulle vain (2019)
Soololevyjen lisäksi Lampela on toiminut muusikkona lukuisissa Souvarit-tanssiorkesterin levytyksissä sekä harmonikkamusiikin kokoelmalevyillä.
Aiheesta muualla

Jukka Lampelan sivusto (Arkistoitu – Internet Archive)
Jukka Lampelan levytykset äänitearkistossa[vanhentunut linkki]
Jukka Lampelan levytykset Fono.fi-sivustolla
Härmäläisiä

Härmäläisiä on nuorena keuhkotautiin kuolleen aloittelevan kirjailijan Anton Kankaan (1867–1904) vuosien 1896 ja 1901 välillä kirjoittaman näytelmän käsikirjoitus, jonka Artturi Järviluoma sai haltuunsa. Järviluoma kopioi näytelmän nykyisin SKS:n Kirjallisuusarkistossa säilytettäviin vihkoihin sekä julkaisi käsikirjoituksen vähäisin muutoksin ja täydennyksin omissa nimissään 1914 nimellä Pohjalaisia sekä lisäsi siihen keräämiään kansanlauluja. Alkuperäisen käsikirjoituksen ensimmäinen kopioversio on kirjakielinen, mutta Järviluoma muutti Pohjalaisissa tekstin lievästi murteelliseksi.
Timo Kallio on rekonstruoinut Anton Kankaan näytelmän Härmäläisiä vuonna 2017. Hänen mukaansa Härmäläisten tekstistä on arviolta noin neljä viidesosaa siirtynyt Pohjalaisiin joko sellaisenaan tai jonkin verran muokattuna sisällön silti oleellisesti muuttumatta. Pieni osa Kankaan tekstistä on lisäksi kokonaan karsittu pois, ja Järviluoman näytelmään tekemät vähäiset lisäykset ovat lähinnä täydennyksiä ja dramatisointeja.
Pohjalaisia-näytelmä saikin keskeisen rakenteensa, sisältönsä, roolihahmonsa sekä juonensa Härmäläisistä. Sen mahdolliset (kansan)laulut Järviluoma on kuitenkin korvannut toisilla, joista osaa hän on ollut itse keräämässä.  Pohjalaisia-näytelmää esitettäessä tekijyyden voisi näin ollen ilmaista muodossa Anton Kangas–Artturi Järviluoma, sillä Härmästä ei ole Kankaan lisäksi edes esitetty ketään toista kirjoittajaehdokasta.
Lisäksi Järviluoma muutti seuraavat alkuperäiset roolihahmot toisiksi (suluissa Pohjalaisten vastaava): talollinen Erkki Karri sekä hänen lapsensa (Harri), Mäkiluoman muori (Hilapielen Heta), häjy Holman Köysti (Karjanmaan Köysti), Luoman suutari (Niemen suutari), palveluspiika Sanna (Liisa), Kalle Hanka (Heikki Hanka), nimismies (vallesmanni) sekä lautamies (siltavouti). Nimien vaihdokset, joita ensimmäisessä versiossa on yhteensä kymmeniä, Järviluoma teki yliviivaamalla alkuperäiset nimet ja kirjoittamalla niiden päälle uudet.
Sukunimistä Harri, Karjanmaa ja Niemi on ilmeisesti saatu Kauhavalle 1907 toteutetulta kansanlaulujen keräysmatkalta, kun taas Hilapielen Heta on todennäköisesti tekaistu tai lempinimi.Todettakoon myös, että Alahärmässä vaikutti kaksikin Holma-nimistä häjyä: Kustaa Holma (1838–1908) sekä hänen poikansa Juho Kustaa (1866–1899). Juuri Härmäläisten kirjoittamisen aikoihin Holmat olivat ajankohtaisesti esillä isä-Holman tapettua poikansa Juho Kustaan. Tapaus lienee vaikuttanut siihen, että Holmat pääsivät omalla nimellään Härmäläisiä-näytelmään (Holman Köysti).
Härmäläisiä-näytelmän alkuperäinen käsikirjoitus on hävinnyt tai hävitetty.
Hormones: The Series

| Hormones: The Series> ฮอร์โมนส์ วัยว้าวุ่น |
| --- | --- |
Tyyli:  draama
Kestoaika:  60 min
Alkuperämaa:   Thaimaa
Alkuperäiskieli:  thai
Verkko:   One31 (2013, 2015)  GMM 25 (2014)
Esitetty:  18. toukokuuta 2013 – 26. joulukuuta 2015
Tuotantokausia:  3
Jaksoja:  36
Tuotanto
Tuotantoyhtiö(t):  GTH
Aiheesta muualla
IMDb
Hormones: The Series (thaiksi ฮอร์โมนส์ วัยว้าวุ่น; Hormones wai wawun) on televisioyhtiöiden One31 ja GMM 25:n esittämä thaimaalainen TV-sarja.
Näyttelijät

| 0 | 1 | 2 |
| --- | --- | --- |
|  Pachara Chirathivat  | … |  Win   |
|  Ungsumalynn Sirapatsakmetha  | … |  Kongkwan   |
|  Sutatta Udomsilp  | … |  Toei   |
|  Chutavuth Pattarakampol  | … |  Phu   |
|  Sirachuch Chienthaworn  | … |  Hmorg   |
|  Gunn Junhavat  | … |  Tar   |
|  Sananthachat Thanapatpisal  | … |  Dao   |
|  Thanapob Leeratanakajorn  | … |  Phai   |
|  Supassra Thanachat  | … |  Sprite   |
|  Sedthawut Anusit  | … |  Thee   |
|  Napat Chokejindachai  | … |  Pop   |
|  Kemisara Paladesh  | … |  Koi   |
|  Thiti Mahayotaruk  | … |  Non   |
|  Pearwah N. Chatchaipholrat  | … |  KanomPang   |
|  Narikunn Ketprapakorn  | … |  Oil   |
|  Teeradon Supapunpinyo  | … |  Sun   |
|  Thanaerng Kanyawee Songmuang  | … |  Jane   |
|  Sarit Tailetwichen  | … |  Boss   |
|  Nutchapan Paramacharenroj  | … |  First   |
|  Wongrawee Nateeton  | … |  Pala   |
|  Narupornkamol Chaisang  | … |  Zomzom   |
|  Atitaya Craig  | … |  Mali   |
|  Jirayus Khawbaimai  | … |  Robot   |
Judo kesäparalympialaisissa 2020

Judossa kilpailtiin Tokion paralympialaisissa 2020 9. kertaa. Judokilpailut pidettiin Nippon Budōkanilla. Kilpailut käytiin 27. – 29. elokuuta 2020. Judossa kilpailtiin 13 eri painoluokassa, joista seitsemän oli varattu miehille ja kuusi naisille. Yhteensä urheilijoita judoon osallistui 136. Menestynein maa oli Azerbaidžan, jonka judokat saavuttivat kuusi kultamitalia ja yhteensä kahdeksan mitalia.
Karsinnat

Yhdestä maasta sai osallistua yhteen painoluokkaan korkeintaan yksi urheilija. Sääntö ei koskenut erillisellä kutsulla paralympialaisiin päässeitä urheilijoita. Urheilijat valittiin rankingien perusteella. Isäntämaa Japani sai jokaiseen painoluokkaan judokan, kunhan japanilainen urheilija oli osallistunut kyseiseen painoluokkaan vuoden 2018 MM-kilpailuissa. Jokaiseen painoluokkaan kutsuttiin yksi judoka rankingien lisäksi.
Mitaliyhteenveto

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Azerbaidžan | 6 | 0 | 2 | 8 |
| 2 |  Uzbekistan | 2 | 2 | 2 | 6 |
| 3 |  Iran | 2 | 0 | 0 | 2 |
| 4 |  Iso-Britannia | 1 | 1 | 0 | 2 |
| 5 |  Brasilia | 1 | 0 | 2 | 3 |
| 6 |  Algeria | 1 | 0 | 0 | 1 |
| 7 |  Kazakstan | 0 | 3 | 0 | 3 |
| 8 |  Georgia | 0 | 2 | 0 | 2 |
| 9 |  Ukraina | 0 | 1 | 4 | 5 |
| 10 |  Ranska | 0 | 1 | 1 | 2 |
| 11 |  Espanja | 0 | 1 | 0 | 1 |
| 11 |  Kanada | 0 | 1 | 0 | 1 |
| 11 |  Yhdysvallat | 0 | 1 | 0 | 1 |
| 14 |  Venäjän olympiakomitea | 0 | 0 | 3 | 3 |
| 15 |  Etelä-Korea | 0 | 0 | 2 | 2 |
| 15 |  Japani | 0 | 0 | 2 | 2 |
| 15 |  Meksiko | 0 | 0 | 2 | 2 |
| 15 |  Turkki | 0 | 0 | 2 | 2 |
| 19 |  Italia | 0 | 0 | 1 | 1 |
| 19 |  Kiina | 0 | 0 | 1 | 1 |
| 19 |  Liettua | 0 | 0 | 1 | 1 |
| 19 |  Romania | 0 | 0 | 1 | 1 |
| Yhteensä | Yhteensä | 13 | 13 | 26 | 52 |
Mitaliyhteenveto > Miehet

| Laji | Kultaa | Hopeaa | Pronssia |
| --- | --- | --- | --- |
| 60 kg   tiedot |  Vugar Shirinli Azerbaidžan (AZE) |  Anuar Sariyev Kazakstan (KAZ) |  Recep Çiftçi Turkki (TUR)    Alex Bologa Romania (ROU) |
| 66 kg   tiedot |  Uchkun Kuranbaev Uzbekistan (UZB) |  Sérgio Ibáñez Espanja (ESP) |  Yujiro Seto Japani (JPN)    Namig Abasli Azerbaidžan (AZE) |
| 73 kg   tiedot |  Feruz Sayidov Uzbekistan (UZB) |  Temirzhan Daulet Kazakstan (KAZ) |  Rufat Mahomedov Ukraina (UKR)    Osvaldas Bareikis Liettua (LTU) |
| 81 kg   tiedot |  Huseyn Rahimli Azerbaidžan (AZE) |  Davurkhon Karomatov Uzbekistan (UZB) |  Eduardo Ávila Sánchez Meksiko (MEX)    Lee Jung-min Etelä-Korea (KOR) |
| 90 kg   tiedot |  Vahid Nouri Iran (IRI) |  Elliot Stewart Iso-Britannia (GBR) |  Hélios Latchoumanaya Ranska (FRA)    Oleksandr Nazarenko Ukraina (UKR) |
| 100 kg   tiedot |  Chris Skelley Iso-Britannia (GBR) |  Ben Goodrich Yhdysvallat (USA) |  Sharif Khalilov Uzbekistan (UZB)    Anatolii Shevchenko Venäjän olympiakomitea (ROC2) |
| Yli 100 kg   tiedot |  Mohammadreza Kheirollahzadeh Iran (IRI) |  Revaz Chikoidze Georgia (GEO) |  Ilham Zakiyev Azerbaidžan (AZE)    Choi Gwang-geun Etelä-Korea (KOR) |
Mitaliyhteenveto > Naiset

| Laji | Kultaa | Hopeaa | Pronssia |
| --- | --- | --- | --- |
| 48 kg  tiedot |  Shahana Hajiyeva Azerbaidžan (AZE) |  Sandrine Martinet Ranska (FRA) |  Viktoriia Potapova Venäjän olympiakomitea (ROC2)    Yuliia Ivanytska Ukraina (UKR) |
| 52 kg  tiedot |  Cherine Abdellaoui Algeria (ALG) |  Priscilla Gagné Kanada (CAN) |  Alesia Stepaniuk Venäjän olympiakomitea (ROC2)    Nataliya Nikolaychyk Ukraina (UKR) |
| 57 kg  tiedot |  Sevda Valiyeva Azerbaidžan (AZE) |  Parvina Samandarova Uzbekistan (UZB) |  Lúcia Araújo Brasilia (BRA)    Zeynep Çelik Turkki (TUR) |
| 63 kg  tiedot |  Khanim Huseynova Azerbaidžan (AZE) |  Iryna Husieva Ukraina (UKR) |  Wang Yue Kiina (CHN)    Nafisa Sheripboeva Uzbekistan (UZB) |
| 70 kg  tiedot |  Alana Maldonado Brasilia (BRA) |  Ina Kaldani Georgia (GEO) |  Kazusa Ogawa Japani (JPN)    Lenia Ruvalcaba Meksiko (MEX) |
| Yli 70 kg  tiedot |  Dursadaf Karimova Azerbaidžan (AZE) |  Zarina Baibatina Kazakstan (KAZ) |  Meg Emmerich Brasilia (BRA)    Carolina Costa Italia (ITA) |
Jukka Pennanen

Jukka Mikko Pennanen (s. 1. marraskuuta 1952 Lahti) on suomalainen upseeri ja kenraalimajuri evp.
Henkilöhistoria

Pennanen syntyi johtaja Aaro Pennasen ja Airi Itkosen perheeseen. Hän avioitui Sirkka Hertzin kanssa 1977. Ylioppilaaksi Pennanen tuli 1971, Kadettikoulusta hän valmistui 1977 ja suoritti Sotakorkeakoulun 1987. Pennanen suoritti  maanpuolustuskurssin 1995, ylemmän päällystön kurssin 1996 ja ylimmän johdon kurssin 2005. Lisäksi hän on opiskellut Saksassa Führungsakademiessa ja Sveitsissä.
Sotilasura

Pennanen toimi Itä-Suomen sotilasläänin komentajana 1. tammikuuta 2008 – 30.10.2011 välisen ajan. Sitä ennen hän palveli Itäisen maanpuolustusalueen esikunnassa erityistehtävissä. Pennanen on aikaisemmin toiminut Karjalan Prikaatin komentajana, Suomen sotilasasiamiehenä Berliinissä ja Varsovassa, Läntisen maanpuolustusalueen esikunnassa osastopäällikkönä ja vanhempana osastoesiupseerina, Panssarikoulun johtajana 1997-1999, Panssariprikaatissa esikuntapäällikkönä ja toimistopäällikkönä, Maanpuolustuskurssien ja Maanpuolustuskorkeakoulun opettajana sekä ensin mainitun apulaisjohtajana sekä Pääesikunnan jalkaväkitoimiston päällikkönä ja Etelä-Suomen sotilasläänin esikunnassa toimistoupseerina.
Prikaatikenraaliksi Pennanen ylennettiin joulukuussa 2004 ja kenraalimajuriksi joulukuussa 2007.
Aiheesta muualla

Jukka Pennanen, kenraali joka kotiutui Kuusaalle
Iason Nysalainen

Iason Nysalainen (m.kreik. Ἰάσων; ensimmäinen vuosisata eaa.) oli antiikin kreikkalainen stoalaiseen koulukuntaan kuulunut filosofi. Hän oli kotoisin Nysasta, Anatoliasta.
Iason oli Menekrateen poika ja äitinsä puolelta stoalaisen Poseidonioksen lapsenlapsi. Hän oli Poseidonioksen oppilas ja seurasi tätä stoalaisen koulun johdossa Rhodoksella. Näin hän on vaikuttanut ensimmäisen vuosisadan eaa. puolen välin jälkeen. Suda mainitsee neljä hänen kirjoittamaansa teosta:
Merkittävien miesten elämät (Βίοι ἐνδόξων, Bioi endoksōn)
Filosofien perimysjärjestykset (Φιλοσόφων διαδοχαί, Filosofōn diadokhai)
Kreikan elämä (Βίος Ἑλλάδος, Bios Ellados), neljä kirjaa
Rhodoksesta (Περὶ Ῥόδου, Peri Rhodou)
Sudan mukaan on kuitenkin epäselvää, oliko Kreikan elämä todella hänen kirjoittamansa; se mainitsee myös Iason Argoslaisen kirjoittaneen samannimisen neljä kirjaa käsittäneen teoksen.
Icelandic Airlinesin lento 001

| Loftleiðir Icelandic Airlinesin lento 001 |
| --- | --- |
 Onnettomuuskonetta vastaava DC-8.
Yhteenveto
Päivämäärä:  15. marraskuuta 1978
Onnettomuustyyppi:  kommunikointivirhe lennonjohdon ja miehistön välillä, maahansyöksy
Tapahtumapaikka:  n. 2 km Bamdaranaiken kansainväliseltä lentoasemalta, Sri Lanka
Lähtöpaikka:  Jeddan kansainvälinen lentoasema, Saudi-Arabia
Välilaskupaikka:  Bandaranaiken kansainvälinen lentoasema, Sri Lanka
Määränpää:  Juandan kansainvälinen lentoasema, Indonesia
Kuolleita:  183
Loukkaantuneita:  32
Eloonjääneitä:  73 
Lentokone
Konetyyppi:  Douglas DC-8-63CF
Lentoyhtiö:  Garuda Indonesia (Icelandic Airlinesin operoimana)
Rekisteritunnus:  TF-FLA
Matkustajia:  249
Miehistöä:  13
Loftleiðir Icelandic Airlinesin lento 001 oli kansainvälinen tilauslento Saudi-Arabian Jeddasta Indonesian Juandaan Sri Lankan Bandaranaiken kautta. 15. marraskuuta 1978 lähestyessään välilaskukohdettaan lentoa operoinut DC-8 putosi maahan. Koneessa olleista 262 matkustajasta ja miehistön jäsenestä 183 sai surmansa. Kyseessä on Sri Lankan toiseksi pahin lento-onnettomuus.
Kone oli lähtenyt Jeddasta kello 12.58 UTC-aikaa. Koneessa oli pääosin indonesialaisia hadž-pyhiinvaeltajia matkalla Mekkaan. Lennon oli tarkoitus pysähtyä Sri Lankassa tankkausta ja miehistönvaihtoa varten. Kun miehistö otti yhteyttä aluejohtoon kello 22.53.24, he pyysivät laskeutumiseen kiitotietä 22, mihin he saivat luvan. Miehistön vaihtaessa lennonjohdolle kello 23.06.32 heidän annettiin suorittaa mittarilähestyminen kohti kiitotietä 22, lentopinnalla 20. Kun lennonjohto pyysi miehistöä ilmoittamaan, kun saavat kiinni lähestymispaikantimista, vastaus kuului, mutta itse ilmoitusta ei. Viimeinen yhteydenotto koneeseen oli, kun lennonjohto varoitti miehistöä heidän ollessa hieman sivussa laskeutumislinjaan nähden.
Lennonjohdon huomatessa koneen olevan liian matalalla hän varoitti miehistöä kahdesti, mutta jostain syystä kommunikoi väärällä taajuudella. Kone katosi näköpiiristä ja pian putosi viljelyalueelle noin kahden kilometrin päähän kiitotiestä kello 23.28.
Onnettomuuden syyksi todettiin muun muassa se, että miehistö ei seurannut oikeita menettelytapoja lähestymisen aikana. Miehistö oli laskeutunut minimikorkeuden alapuolelle, eikä kukaan katsonut vajoamisnopeutta, joka oli liian suuri.
Hot for Teacher

| ”Hot for Teacher” Van Halen |
| --- | --- | --- |

Singlen tiedot
 Albumilta: 1984
 Julkaistu: 1984
 Tuottaja(t): Ted Templeman
 Tyylilaji: Hard rock
 Kesto: 04.44
 Levy-yhtiö: Warner Music Group
Van Halenin muut singlet
| ”"Panama"” 1984 | ”"Hot for Teacher"” 1984 | ”"Why Can't This Be Love"” 1986 |
Hot for Teacher on hard rock -yhtye Van Halenin single, joka julkaistiin vuonna 1984. Se julkaistiin myös yhtyeen menestysalbumilla 1984. Kappale on mukana myös Van Halenin kokoelmalevyllä The Best of Both Worlds. Kappale ylsi sijalle 56 Billboard Hot 100 listalla samalla kun Van Halenin toinen tunnetumpi single ”Jump” jyräsi listan ykkösenä peräti viisi viikkoa.
Kappaleesta tehtiin musiikkivideo, jossa yhtyeen jäsenet ovat koulussa. Kappale on myös mukana Guitar Hero: Van Halen -pelissä
Kokoonpano

David Lee Roth – laulu
Eddie Van Halen – kitara
Michael Anthony – basso
Alex Van Halen – rummut
Hurricane (yhtye)

| Hurricane |
| --- | --- |
 Hurricanen jäsenet Ksenija Knežević (vasemmalla), Sanja Vučić (keskellä) ja Ivana Nikolić (oikealla) vuoden 2020 Beovizija-kilpailun voiton jälkeen.
Tiedot
Toiminnassa:  2017–
Tyylilaji:  pop, R&B, balkanilainen folk pop
Kotipaikka:  Belgrad, Serbia
Laulukieli:  englanti, serbi
Jäsenet:  Sanja Vučić, laulu   Ivana Nikolić, laulu   Ksenija Knežević, laulu  
Levy-yhtiö:  Stema Production
Aiheesta muualla
Kotisivut
Infobox OKNimi-testi OK: 
Hurricane, tunnettu myös nimellä Hurricane Girls, on Zoran Milinkovićin vuonna 2017 perustama serbialainen tyttöyhtye. Sen muodostavat laulajat Sanja Vučić, Ivana Nikolić  ja Ksenija Knežević. Yhtyeen musiikki on tyylilajiltaan R&B:tä ja pop-musiikkia.
Hurricane laulaa pääosin englanniksi, mutta jotkin kappaleet on laulettu myös serbian kielellä. Hurricane tavoittelee kansainvälistä uraa ja heillä on aikomuksena julkaista kaksi Universalin kanssa levytettyä kappaletta. He ovat myös tehneet yhteistyötä Hollywood-tuottajan Stephen Belafonten kanssa.
Hurricane osallistui Serbian vuoden 2020 euroviisukarsintana toimivaan Beovizija 2020 -kilpailuun kappaleella "Hasta la vista". 1. maaliskuuta 2020 pidetyssä finaalissa he voittivat kilpailun saaden täydet pisteet sekä raadilta että katsojilta. Täten he pääsivät edustamaan Serbiaa vuoden 2020 Eurovision laulukilpailuun. 18. maaliskuuta 2020 vuoden 2020 Euroviisut kuitenkin peruttiin koronaviruspandemian vuoksi, ja heidät valittiin sen sijaan Serbian edustajaksi vuoden 2021 kilpailuun. Hurricanen vuoden 2021 edustuskappale on nimeltään "Loco Loco".
Yhtyeen jäsenet

Nykyiset jäsenet
Sanja Vučić (s. 8. elokuuta 1993) – laulu (2017–)
Ivana Nikolić (s. 16. huhtikuuta 1995) – laulu (2017–)
Ksenija Knežević (s. 24. tammikuuta 1996)  – laulu (2017–)
Diskografia > Singlet

Irma, Maria (feat. Danjah) (2018)
Feel Right (2018)
Personal (2018)
Should've Listened (2018)
Who To Love (2018)
Pain In Your Eyes (2019)
Liar (2019)
Magic Night (2019)
Favorito (2019)
Avantura (2019)
Brzi prsti (Брзи прсти) (2019)
Hasta la Vista (2020)
Guallame El Pantalon (feat. King Melody) (2020)
Roll The Dice (2020)
Tuturutu (feat. MC Stojan) (2020)
Folir'o (2020)
Čaje Šukarije (2020)
Lopove (2020)
Want Ya (2020)
Loco Loco (2021)
Käännös suomeksi
Iapetos

Iapetos (m.kreik. Ἰαπετός) oli kreikkalaisessa mytologiassa titaani, Uranoksen ja Gaian poika ja Atlaan, Prometheuksen, Epimetheuksen ja Menoitioksen isä. Hänen vaimonsa oli Okeanoksen tytär – Apollodoroksen mukaan Asia ja Hesiodoksen mukaan Klymene.
Zeus löi Iapetoksen Titanomakhiassa muiden titaanien tavoin, ja heitti hänet Tartarokseen. Hyginus sekoittikin titaanit gigantteihin, ja nimeää Iapetoksen Tartaroksen pojaksi.
Kreikkalaiset pitivät Iapetosta ihmiskunnan esi-isänä, koska hän oli Prometheuksen isä.
Ianis Hagi

Ianis Hagi Romanian maajoukkueen pelaajana maaliskuussa 2019.
Ianis Hagi (s. 22. lokakuuta 1998 Istanbul, Turkki) on romanialainen jalkapalloilija, pelipaikaltaan hyökkäävä keskikenttäpelaaja. Hän edustaa Espanjan La Ligassa pelaavaa Deportivo Alavésia lainalla skotlantilaisseura Rangersista. Hän on pelannut Romanian maajoukkueessa vuodesta 2018.
Hagi edusti Romaniassa Viitorul Constanțaa. Hän oli heinäkuusta 2016 tammikuuhun 2018 italialaisseura Fiorentinan pelaaja ja pääsi pelaamaan kahdessa Serie A -ottelussa. Hän siirtyi kesällä 2019 belgialaisseura Genkiin ja tammikuussa 2020 aluksi lainasopimuksella skotlantilaisseura Rangersiin. Hän on pelannut Belgian liigassa 14 ottelua, joissa hän on tehnyt kolme maalia, ja Skotlannin Valioliigassa 63 ottelua, joissa hän on tehnyt 11 maalia. Hän voitti Skotlannin liigamestaruuden vuonna 2021, ja lisäksi hänellä on yksi Romanian cupin ja yksi Skotlannin cupin voitto. Kaudella 2023–2024 hän on pelannut lainalla espanjalaisessa Deportivo Alavésissa 20 La Liga -ottelua. Hän on pelannut Genkin joukkueessa viisi Mestarien liigan ottelua. Eurooppa-liigassa hän on pelannut Rangersin joukkueessa 15 ottelua ja tehnyt niissä neljä maalia. Kaudella 2021–2022 Rangers eteni Eurooppa-liigan loppuotteluun, mutta Hagi oli kaikista pudotuspeleistä poissa vuoden pelitauon aiheuttaneen polvileikkauksen vuoksi.
Hagi pelasi useissa Romanian nuorisomaajoukkueissa. Hän pelasi Romanian A-maajoukkueessa ensimmäisen kerran marraskuussa 2018 Kansojen liigan ottelussa Liettuaa vastaan. Hän on pelannut huhtikuun 2024 loppuun mennessä 33 maaottelua, joissa hän on ollut 16 kertaa avauskokoonpanossa. Hän on tehnyt viisi A-maaottelumaalia: maaliskuussa 2021 MM-karsintaottelussa Pohjois-Makedoniaa, lokakuussa 2021 MM-karsintaottelussa Saksaa, lokakuussa 2023 EM-karsintaottelussa Andorraa, marraskuussa 2023 EM-karsintaottelussa Israelia ja maaliskuussa 2024 ystävyysottelussa Kolumbiaa vastaan.
Ianis Hagin isä on maineikas romanialainen jalkapalloilija ja myöhempi jalkapallovalmentaja Gheorghe Hagi, joka pelasi turkkilaisseura Galatasarayssa Ianis Hagin syntyessä.
Idän soturit

Idän soturit on taiwanilainen televisiosarja, joka kertoo kiinalaisista sotureista. Idän soturit perustuu alun perin sarjakuvaan. Subtv esitti sarjaa Suomessa kahden tuotantokauden verran vuosina 2002–2003. Idän sotureista (englanniksi Wind and Cloud, kiinaksi Feng Yun Xiong Ba Tian Xia) on tehty monia elokuvia kuten Wind & Cloud: Storm Riders ja Wind & Cloud: Conquer The World.
Hämeenkylän seurakunta

| Hämeenkylän seurakunta |
| --- | --- |

 tunnus :  sijainti 
 Hämeenkylän kirkko
Tunnustuskunta:  evankelis-luterilainen
Hiippakunta:  Helsingin evankelis-luterilainen hiippakunta
Rovastikunta:  Vantaan rovastikunta
Seurakuntayhtymä:  Vantaan seurakuntayhtymä
Pääkirkko:  Hämeenkylän kirkko
Perustettu:  1985
Jäsenmäärä:  10 139 (2023)
– Osuus asukkaista:  52,5 %
Kirkollisvero:  1,00 %
Kirkkoherra:  Matti Hyry
Hämeenkylän seurakunta
Infobox OKNimi-testi OK: 
Hämeenkylän seurakunta on läntisin Vantaan seurakunnista. Seurakunnan alueeseen kuuluvat muun muassa Variston, Pähkinärinteen ja Rajatorpan alueet.
Seurakunnan kirkkona toimii Hämeenkylän kirkko. Kirkon vieressä on uurnahautausmaa. Muina kokoontumistiloina seurakunnalla ovat Vapaalan seurakuntatalo ja Lammaspolun kerhohuoneisto. Seurakunnan kirkkoherrana toimii Matti Hyry.
Vuoden 2023 lopussa Hämeenkylän seurakuntaan kuului 10 139 jäsentä, mikä on 52,5 % alueen asukkaista.
Papisto

Seuraavat henkilöt ovat toimineet Hämeenkylän seurakunnan kirkkoherroina:
1985–2006: Jaakko Rantasalo
2007–2021: Jukka Nevala
2021– Matti Hyry
Aiheesta muualla

Seurakunnan kotisivut
Ikäraja

Ikäraja tarkoittaa tuotteen tai palvelun käytön rajaamista vain tietyn ikäisille henkilöille joko lainsäädännön tai suosituksen kautta. Muutamia esimerkkejä laissa säädetyistä ikärajoista:
Äänioikeusikäraja
Elokuvan ikäraja
Televisio-ohjelman ikäraja
Videopelin ikäraja
Rahapelin ikäraja
Alkoholijuoman ikäraja
Tupakan ikäraja
Ajokortin ikäraja
Seksuaalista kanssakäymistä koskeva suojaikäraja.
Myös esimerkiksi ravintolaan – erityisesti yökerhoon – tai festivaalialueelle sisäänpääsy edellyttää usein tiettyä ikää. Ravintola tai tapahtuman järjestäjä saa tyypillisesti päättää itse ikärajansa.
Ian Gibbons

Ian Gibbons vuonna 2018
Ian Gibbons (18. heinäkuuta 1952 – 1. elokuuta 2019) oli brittiläinen muusikko, joka tunnetaan parhaiten The Kinks -yhtyeen vuosien 1979–1989 ja 1993–1996 kosketinsoittajana. Yhtyeen hajoamisen jälkeen hän oli mukana entisten Kinks-jäsenten The Kast off Kinks -kokoonpanossa. Gibbons työskenteli myös muun muassa Sweetin, Suzi Quatron, Ken Hensleyn, Dr. Feelgoodin ja Ian Hunterin kanssa.
Gibbons kuoli virtsarakon syöpään 67-vuotiaana.
Käännös suomeksi
Hämeenkylän kartano

| Hämeenkylän kartano> Tavastkulla gård |
| --- | --- |
 Hämeenkylän kartanon päärakennus.
Sijainti:  Hämeenkylä, Vantaa
Rakennustyyppi:  kartano
Perustettu:  1580-luku
Valmistumisvuosi:  1820-luku
Suunnittelija:  Carl Ludvig Engel
Rakennuttaja:  Gustaf Wilhelm Ladau
Omistaja:  Työeläkevakuutusyhtiö Varma
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hämeenkylän kartano (ruots. Tavastkulla gård) on kartano Vantaan Hämeenkylän alueella. Kartano sijaitsee keskiaikaisperäisen Turku–Viipuri-maantien eli Suuren rantatien varrella. Suuri rantatie on nykyään valtakunnallisesti merkittävä rakennettu kulttuuriympäristö. Nykyisin kartano toimii hotellina ja kokouskeskuksena.